
                                                                          Bucureşti, 02.11.2022
                                                                               Nr.4c-8/569
AVIZ

asupra proiectului de Lege pentru aprobarea Ordonanţei de urgenţã a Guvernului nr.112/2022 privind instituirea unor măsuri pentru stimularea investiţiilor cu finanţare din fonduri externe nerambursabile în domeniul eficienţei energetice, resurselor regenerabile de energie pentru întreprinderi mari şi întreprinderi mici şi mijlocii, energiei verzi din surse regenerabile destinate autorităţilor publice locale, precum şi unele măsuri în domeniul specializării inteligente, precum şi pentru modificarea şi completarea unor acte normative
În conformitate cu prevederile art. 95 și 117 alin (3) din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a fost sesizată spre dezbatere şi avizare cu proiectul de Lege pentru aprobarea Ordonanţei de urgenţã a Guvernului nr.112/2022 privind instituirea unor măsuri pentru stimularea investiţiilor cu finanţare din fonduri externe nerambursabile în domeniul eficienţei energetice, resurselor regenerabile de energie pentru întreprinderi mari şi întreprinderi mici şi mijlocii, energiei verzi din surse regenerabile destinate autorităţilor publice locale, precum şi unele măsuri în domeniul specializării inteligente, precum şi pentru modificarea şi completarea unor acte normative, trimis cu adresa nr. PL-x 549/2022 din 04 octombrie 2022 și înregistrat cu nr.4c-8/490/05 octombrie 2022.
Proiectul de lege are ca obiect de reglementare instiuirea cadrului-general pentru finanţarea unor Scheme de Eficienţă Energetică şi producţie din surse de energie regenerabile, destinate întreprinderilor mari şi IMM-urilor al cărei scop este de a sprijini mediul de afaceri pentru a dobândi independenţă energetică prin realizarea de economii de energie specifice clădirilor şi construcţiilor industriale/prestărilor de servicii, precum şi celor specifice proceselor tehnologice, cât şi pentru producerea de energie verde pentru consum propriu din resurse regenerabile. De asemenea, se reglementează cadrul general pentru finanţarea unor proiecte de investiţii în producerea energiei din surse regenerabile destinate autorităţilor locale care au în responsabilitate servicii publice de interes local pentru consumul propriu al acestora, cu scopul de asigura creşterea nivelului de independenţă energetică şi/sau pentru comercializarea energiei din surse regenerabile.

Consiliul Legislativ avizează favorabil ordonanță de urgentă cu observaţii şi propuneri (nr. 829/14.07.2022).
Senatul, în calitate de primă Cameră sesizată, a adoptat proiectul de lege  în sedința din 27.09.2022.
Potrivit prevederilor art.62 din Regulamentul Camerei Deputaţilor, republicat,  cu modificările şi completările ulterioare, Comisia pentru mediu şi echilibru ecologic a dezbătut proiectul de lege în şedinţa din data de 01 noiembrie 2022.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţã a Guvernului nr.112/2022 privind instituirea unor măsuri pentru stimularea investiţiilor cu finanţare din fonduri externe nerambursabile în domeniul eficienţei energetice, resurselor regenerabile de energie pentru întreprinderi mari şi întreprinderi mici şi mijlocii, energiei verzi din surse regenerabile destinate autorităţilor publice locale, precum şi unele măsuri în domeniul specializării inteligente, precum şi pentru modificarea şi completarea unor acte normative.
 Prin obiectul de reglementare şi conţinutul său, proiectul de lege face parte din categoria legilor ordinare.
În conformitate cu prevederile art.75 din Constituția României, republicată, și ale art. 92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională. 

Consilier parlamentar, 

